|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ,**  **ΠΕΡΙΦΕΡΕΙΑΚΗ ΔΙΕΥΘΥΝΣΗ Α/ΘΜΙΑΣ & Β/ΘΜΙΑΣ ΕΚΠ/ΣΗΣ ΚΕΝΤΡΙΚΗΣ ΜΑΚΕΔΟΝΙΑΣ**  **ΔΙΕΥΘΥΝΣΗ Π.Ε. ΑΝΑΤΟΛΙΚΗΣ ΘΕΣ/ΝΙΚΗΣ**  **69o ΔΗΜ. ΣΧΟΛΕΙΟ ΘΕΣΣΑΛΟΝΙΚΗΣ**  **Ταχ. Δ/νση: Ζ. Παπαζαφειρίου 2-4, Χαριλάου, Τ.Κ. 54249**  **Πληροφορίες: Θεολόγος Νταϊρούσης**  **Τηλέφωνο/Fax: 2310 309714**  **e-mail: mail@69dim-thess.thess.sch.gr** | |  | |  | | | |  | |
|  | | | | | | | |  |  | | |
| **Θεσσαλονίκη, 02-10-2019**  **Αριθ. Πρωτ.: 250**  **Προς: Την κ. Δ/ντρια Α΄/θμιας Εκπαίδευσης Ανατολικής Θεσσαλονίκης** | | |
|  |  | | | | |  |  | | | |
|  | |  | | | | | | | |

**Θέμα: «Πρόσκληση εκδήλωσης ενδιαφέροντος σχετικά με την 3ήμερη εκδρομή της Στ΄ (έκτης) τάξης του σχολείου μας στην Αθήνα συμπεριλαμβανομένων επισκέψεων στη Βουλή των Ελλήνων και σε άλλους αρχαιολογικούς- πολιτιστικούς χώρους»**

O Διευθυντής του **69ου ΔΗΜΟΤΙΚΟΥ ΣΧΟΛΕΙΟΥ ΘΕΣΣΑΛΟΝΙΚΗΣ** ζητά εκδήλωση ενδιαφέροντος από τα τουριστικά γραφεία για τη διοργάνωση της 3ήμερης εκδρομής της **Στ΄**  τάξης του σχολείου μας στην Αθήνα, στο πλαίσιο των επισκέψεων των Σχολείων στη Βουλή των Ελλήνων.

Η εκδρομή θα πραγματοποιηθεί το διάστημα από το **Σάββατο 7 Δεκεμβρίου 2019** έως τη **Δευτέρα 9 Δεκεμβρίου 2019** (δύο διανυκτερεύσεις) με αναμενόμενη συμμετοχή 35 μαθητών/τριών, 35γονέων/κηδεμόνων, 4 συνοδών εκπαιδευτικών και μια (1) παράλληλης στήριξης. (ΧΡΗΣΗ ΔΥΟ ΛΕΩΦΟΡΕΙΩΝ ΑΠΑΡΑΙΤΗΤΩΣ – ΟΧΙ ΔΙΩΡΟΦΟ ΛΕΩΦΟΡΕΙΟ.)

**ΛΗΞΗ ΠΡΟΘΕΣΜΙΑΣ ΠΡΟΣΦΟΡΩΝ:**

**Τρίτη 8 Οκτωβρίου 2019 και ώρα 08:45.**

Οι προσφορές των τουριστικών γραφείων, θα πρέπει να κατατεθούν σε κλειστούς φακέλους, στο γραφείο της Δ/νσης του σχολείου. Εκπρόθεσμες προσφορές δε θα ληφθούν υπόψη.

**Η προσφορά θα πρέπει να περιέχει και να εξασφαλίζει & να βεβαιώνει τα παρακάτω:**

1. Βεβαίωση ότι το λεωφορείο με το οποίο θα πραγματοποιηθεί η εκδρομή πληροί τις απαιτούμενες από το νόμο προδιαγραφές (δελτίο καταλληλότητας, ΚΤΕΟ, ζώνες ασφαλείας κ.τ.λ) για την μεταφορά μαθητών. Θα υπάρξει έλεγχος από την Τροχαία πριν την αναχώρηση.
2. Το λεωφορείο θα πρέπει να είναι διαθέσιμο σύμφωνα με το πρόγραμμα που θα καταρτιστεί με το σχολείο, καθώς και για οποιαδήποτε αλλαγή που μπορεί να προκύψει από αστάθμητους παράγοντες.
3. Διαμονή σε ξενοδοχείο 4 αστέρων, στο κέντρο της Αθήνας, σε ασφαλή περιοχή, στην περιοχή της Ακρόπολης, με δυνατότητα πρόσβασης του λεωφορείου μπροστά στο ξενοδοχείο, σε δίκλινα δωμάτια, για τους μαθητές και τους συνοδούς τους και μονόκλινα για τους εκπαιδευτικούς.
4. Τα ξενοδοχεία που θα προταθούν να αναφέρονται ονομαστικά στην προσφορά, να πληρούν όλες τις απαραίτητες προϋποθέσεις για τη σωστή και ασφαλή διαμονή των μαθητών/τριών και να προσκομιστεί σχετική βεβαίωση διαθεσιμότητας των δωματίων. (Υπεύθυνη δήλωση ότι το ξενοδοχείο διαθέτει νόμιμη άδεια λειτουργίας και ότι πληρούνται όλοι οι όροι ασφάλειας και υγιεινής. Αν δεν είναι εφικτή να δοθεί από τη διεύθυνση του ξενοδοχείου τότε υπογράφεται από το ταξιδιωτικό γραφείο)
5. Η προσφορά να περιλαμβάνει την παροχή πρωινού και ημιδιατροφής στα ξενοδοχεία σε μπουφέ.
6. Υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία, καθώς και πρόσθετη προαιρετική ασφάλιση για περίπτωση ατυχήματος ή ασθένειας μαθητή ή συνοδού εκπ/κού.
7. Συνοδός/οί καθ’ όλη τη διάρκεια του ταξιδιού και σε όλους τους χώρους επίσκεψης.
8. Διπλωματούχοι ξεναγοί στην Ακρόπολη και στο Μουσείο Ακρόπολης.
9. Βεβαίωση ότι σε περίπτωση που δε θα πραγματοποιηθεί η εκδρομή στις προβλεπόμενες ημερομηνίες λόγω ανώτερης βίας (σεισμός, εκλογές κ.λπ.), δεν θα έχει καμία επιβάρυνση το σχολείο.
10. Επιστροφή του ποσού συμμετοχής μαθητή και συνοδού στην εκδρομή, σε περίπτωση που για λόγους ανωτέρας βίας ή ασθένειας ματαιωθεί η συμμετοχή του.
11. Βεβαίωση ότι θα χορηγηθούν αποδείξεις πληρωμής στον κάθε γονέα/κηδεμόνα, χωριστά, μετά το πέρας της εκδρομής
12. Αναφορά τελικών ημερομηνιών για την άνευ επιβάρυνση απόσυρση συμμετοχής του μαθητή/γονέα
13. Την αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του.
14. Την αποδοχή των όρων της παρούσας πρόσκλησης όπου δεσμεύουν το τουριστικό γραφείο και οι όροι παραπάνω υποχρεωτικά πρέπει να αναφέρονται στο ιδιωτικό συμφωνητικό που θα υπογραφεί μεταξύ του σχολείου και του τουριστικού γραφείου, σύμφωνα με τις κείμενες διατάξεις, το οποίο και θα περιλαμβάνει όλες τις λεπτομέρειες του ταξιδιού.

Για τις παραπάνω υπηρεσίες ζητείται η επιβάρυνση ανά μαθητή και συνοδό χωριστά.

Οι αναγραφόμενες τιμές δεν θα μεταβληθούν για κανένα λόγο και οποιαδήποτε αναπροσαρμογή των τιμών στη διαμονή, μετακίνηση κτλ. θα βαρύνει το πρακτορείο.

Τέλος, θα πρέπει να κατατεθεί από το ταξιδιωτικό γραφείο απαραιτήτως το ειδικό σήμα λειτουργίας και υπεύθυνη δήλωση ότι βρίσκεται σε ισχύ.

Αξιολόγηση προσφορών: Η αξιολόγηση των προσφορών πραγματοποιείται σε μια φάση που περιλαμβάνει τα παρακάτω επιμέρους στάδια:

1. Παραλαβή των φακέλων και αποσφράγιση προσφορών.

2. Έλεγχος.

3. Αξιολόγηση προσφοράς.

4. Επιλογή αναδόχου.

Οι προσφορές δεν πρέπει να έχουν ξύσματα, σβησίματα, προσθήκες, διορθώσεις. Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη ή μονογραμμένη από τον προσφέροντα. Η προσφορά θα απορρίπτεται κατά την κρίση του οργάνου αξιολόγησης των προσφορών, εάν σε αυτήν υπάρχουν διορθώσεις που την καθιστούν ασαφή. Όσοι ενδιαφέρονται να λάβουν μέρος μπορούν να υποβάλουν τις προσφορές τους με έναν από τους παρακάτω τρόπους:

α) προσωπικά ή διά εξουσιοδοτημένου εκπροσώπου στο ενδιαφερόμενο σχολείο.

β) με συστημένη ταχυδρομική επιστολή και όχι με email που θα απευθύνεται στο ενδιαφερόμενο σχολείο.

Οι εκπρόθεσμες προσφορές δεν λαμβάνονται υπόψη και επιστρέφονται, χωρίς να αποσφραγισθούν, έστω και αν η καθυστέρηση οφείλεται σε οποιαδήποτε αιτία του ταχυδρομείου, των διανομέων ή των μέσων συγκοινωνίας.

Ο διαγωνισμός δεν είναι μειοδοτικός. Θα ληφθεί υπόψη η εμπειρία του τουριστικού γραφείου σε σχολικές εκδρομές (ΝΑ ΥΠΑΡΧΕΙ ΛΙΣΤΑ ΜΕ ΤΑ ΠΕΡΣΙΝΑ ΤΑΞΙΔΕΜΕΝΑ ΣΧΟΛΕΙΑ ) που θα εγγυάται την αρτιότερη και ασφαλέστερη οργάνωση της εκδρομής, η αναλυτική περιγραφή των μέσων και των υπηρεσιών (όπως ζητούνται από την προκήρυξη), η ασφαλής μεταφορά καθώς και η ποιοτικότερη παροχή υπηρεσιών διαμονής στο ξενοδοχείο, θα αποτελέσουν τα ουσιαστικότερα κριτήρια στην επιλογή της καλύτερης πρότασης από την επιτροπή αξιολόγησης.

Το τουριστικό γραφείο που θα επιλεγεί, θα ειδοποιηθεί τηλεφωνικά.

Ο Διευθυντής

Θεολόγος Νταϊρούσης